ถ้าคุณกำลังอยากกินอาหารญี่ปุ่น แต่กังวลกลัวกระเป๋าฉีก ... มาร้านนี้เลยครับ ราคาถูก ( ยิ่งช่วงนี้มีโปรอยู่ถูกมากๆ ) ... ผมเคยมาร้านนี้ตอนมีบุฟเฟ่ ( แต่ตอนนี้ไม่มีแล้ว ) ร้านนี้มีการพัฒนาดีครับ จากเมนูที่ใช้ติ๊กใส่กระดาษ -->หน้าจอไอแพด 

  ร้านนี้ถ้าคนชอบซาชิมิ คงต้องมากินนะ เพราะร้านเค้ารับประกันเรื่องความสด เพราะเค้ามีเรือหาปลาเองด้วย ( แถมยังส่งปลาให้ร้านดังๆในกทม.อีกด้วย ) เพราะฉะนั้นเรื่องความสดกับราคา ก็น่าจะตั้งได้ถูกกว่าร้านอื่นแน่นอน 

 - ทูน่าขาวซาชิมิ ( 99฿ ... ราคาโปร )
ปกติผมไม่ค่อยชอบซาชิมินะ แต่ไม่เคยกินทูน่าขาวเลยอยากมาลอง ...ผมว่ามันยังไม่สดแบบเนื้อเด้งนะ ยิ่งมาเสิร์ฟ มีเศษดำๆ อะไรติดมาบานเลย ก่อนถ่ายรูปผมต้องเขี่ยออก รู้สึกผิดหวังเล็กๆกับความน่าจะสดที่ร้านเค้าเคลมไว้ ... แต่รสชาติก็โอเคครับไม่มีกลิ่นเหม็น รสชาติผมว่านะ คล้ายๆกับปลาซาบะเลย ????

 - ข้าวราดแกงกระหรี่ กุ้งเทปุระ ( รู้สึกจานนี้ 66฿ ซึ่งว่าคุ้มมาก ถูกดี )
แต่รสชาติตัวแกงกระหรี่ ผมบอกเลยไม่อร่อย ไม่เข้มข้น งกเครื่องน่าเสียดาย แต่ตัวกุ้งเทปุระ อร่อยครับ ทอดออกมากรอบ ผ่านเฉพาะตัวกุ้งเทปุระนี้ล่ะ ????

ที่บอกร้านอาหารญี่ปุ่นสันชาติปลาแดร๊ก ก็ทั้งเชฟ ทั้งเด็กเสิร์ฟนี้ เว้าจ่อ หัวเราะกันคึกครื้นมากๆ ยั่งกะร้านหมูกระทะ แต่เรื่องยิ้มแย้มและบริการดีมากนะ สำหรับผม

สาขานี้อยู่ตึก ITF สีลม สามารถจอดรถบนตึก และเอามาปั้มที่จอดรถฟรีได้ที่ร้าน ... ร้านนี้ถ้ามาช่วงกำลังหิวๆนี้ หาไรรองท้องมาก่อนได้เลย ยิ่งช่วงเที่ยง ช่วงเย็นๆมืดๆ คนเต็มร้าน ????
